CELEX: 32012D0061
Language: bg
Date: 2012-01-27 00:00:00
Title: 2012/61/ЕС: Решение на Съвета от 27 януари 2012 година за изменение на Решение 1999/70/ЕО относно външните одитори на националните централни банки по отношение на външните одитори на De Nederlandsche Bank

2.2.2012   
            
            
               BG
            
            
               Официален вестник на Европейския съюз
            
            
               L 30/19
            
         РЕШЕНИЕ НА СЪВЕТА
   от 27 януари 2012 година
   за изменение на Решение 1999/70/ЕО относно външните одитори на националните централни банки по отношение на външните одитори на De Nederlandsche Bank
   (2012/61/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Протокола за устава на Европейската система на централните банки и на Европейската централна банка, приложен към Договора за Европейския съюз и към Договора за функционирането на Европейския съюз, и по-специално член 27, параграф 1 от него,
   като взе предвид Препоръката на Европейската централна банка от 9 декември 2011 г. до Съвета на Европейския съюз относно външните одитори на De Nederlandsche Bank (ЕЦБ/2011/22) (1),
   като има предвид, че:
   
               (1)
            
            
               Отчетите на Европейската централна банка (ЕЦБ) и на националните централни банки от Евросистемата се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
            
         
               (2)
            
            
               Мандатът на настоящите външни одитори на De Nederlandsche Bank изтече след одита за финансовата 2011 година. Поради това е необходимо да се назначат външни одитори за периода, започващ от финансовата 2012 година.
            
         
               (3)
            
            
               De Nederlandsche Bank избра Deloitte Accountants B.V. за свой външен одитор за финансовите години 2012—2018.
            
         
               (4)
            
            
               Управителният съвет на ЕЦБ препоръча Deloitte Accountants B.V. за външен одитор на De Nederlandsche Bank за финансовите години 2012—2018.
            
         
               (5)
            
            
               Целесъобразно е да се приеме препоръката на Управителния съвет на ЕЦБ и Решение 1999/70/ЕО на Съвета (2) да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Член 1, параграф 8 от Решение 1999/70/ЕО се заменя със следното:
   
      „8.   Deloitte Accountants B.V. се одобрява за външен одитор на De Nederlandsche Bank за финансовите години 2012—2018.“
   
   Член 2
   Настоящото решение поражда действие в деня на нотифицирането му.
   Член 3
   Адресат на настоящото решение е Европейската централна банка.
   
      Съставено в Брюксел на 27 януари 2012 година.
      
         
            За Съвета
         
         
            Председател
         
         N. WAMMEN
      
   
   
      (1)  ОВ C 367, 16.12.2011 г., стр. 1.
   
      (2)  ОВ L 22, 29.1.1999 г., стр. 69.